nibzard/narodne-novine-full-text-markdown huggingface dataset:
### NN 4/2025 (10.1.2025.), Odluka o dodjeli odlikovanja Reda hrvatskog trolista brigadiru Igoru (Franjo) Šipušiću

PREDSJEDNIK REPUBLIKE HRVATSKE

18

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvat­sku stečene u ratu, izravnoj ratnoj opasnosti i u iznimnim okolnostima u miru, odlikuje se

brigadir IGOR (Franjo) ŠIPUŠIĆ.

Klasa: 060-03/24-16/10
 Urbroj: 71-03-01/3-24-01
 Zagreb, 2. prosinca 2024.

Predsjednik
 Republike Hrvatske
 Zoran Milanović, v. r.
### NN 4/2025 (10.1.2025.), Odluka o izmjeni Odluke o visini poreznih stopa godišnjeg poreza na dohodak na području Općine Vojnić

Općina Vojnić

23

Na temelju članaka 19. i 19.a. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 30. Statuta Općine Vojnić (»Službeni glasnik Općine Vojnić« broj 01/21), Općinsko vijeće Općine Vojnić, na 41. sjednici održanoj 20. prosinca 2024. godine donijelo je

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE VOJNIĆ

Članak 1.

U Odluci o visini poreznih stopa godišnjeg poreza na dohodak na području Općine Vojnić (»Službeni glasnik Općine Vojnić« 19/2023), članak 2. mijenja se i glasi:

Porezne stope iz članka 1. ove Odluke utvrđuju se kako slijedi:

– niža porezna stopa 20 %

– viša porezna stopa 30 %.

Članak 2.

Ova Odluka objavit će se u »Narodnim novinama« i »Službenom glasniku Općine Vojnić«, a stupa na snagu 1. siječnja 2025. godine.

Klasa: 410-01/23-01/7
 Urbroj: 2133-17-03-24-2
 Vojnić, 20. prosinca 2024.

OPĆINSKO VIJEĆE

Predsjednik
 Ramo Čović, v. r.
### NN 5/2025 (13.1.2025.), Odluka o izmjeni Odluke o naknadi za razvoj trgovačkog društva Komunalno društvo Vodovod i kanalizacija d.o.o., Rijeka

KD Vodovod i kanalizacija d.o.o., Rijeka

28

Na temelju članka 23. stavka 1. točke 4. Zakona o vodnim uslugama (»Narodne novine« br. 66/19.) i članka 52. Zakona o financiranju vodnoga gospodarstva (»Narodne novine« br. 153/09., 90/11., 56/13., 154/14., 119/15., 120/16., 127/17., 66/19., 36/24.), na 19. sjednici održanoj 30. prosinca 2024. godine Skupština trgovačkog društva Komunalno društvo VODOVOD I KANALIZACIJA društvo s ograničenom odgovornošću za vodoopskrbu i odvodnju donijela je

ODLUKU

O IZMJENI ODLUKE O NAKNADI ZA RAZVOJ

Članak 1.

U Odluci o naknadi za razvoj (»Narodne novine« br. 156/22., 157/23., 75/24.) u članku 7. stavak 2. mijenja se i glasi:

»Sav prihod od naknade za razvoj koristi se sukladno donesenom Planu gradnje komunalnih vodnih građevina i financijskom planu za 2025. godinu.«

Članak 2.

U članku 9. stavak 2. mijenja se i glasi:

»Sav prihod od naknade za razvoj koristi se sukladno donesenom Planu gradnje komunalnih vodnih građevina i financijskom planu za 2025. godinu.«

Članak 3.

Ova Odluka objavit će se u »Narodnim novinama«, a stupa na snagu osmoga dana od dana objave.

Rijeka, 30. prosinca 2024.

Predsjednik Skupštine
 Marko Filipović, v. r.
### NN 5/2025 (13.1.2025.), Odluka o visini poreznih stopa poreza na dohodak Općine Kamanje

Općina Kamanje

27

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18; 121/19; 32/20; 138/20; 151/22 i 114//23. – u daljnjem tekstu: Zakon), i članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 – ispravak, 123/17, 98/19, 144/20) i članka 23. Statuta Općine Kamanje (»Glasnik Općine Kamanje« br. 1/21) Općinsko vijeće Općine Kamanje, na svojoj 21. sjednici održanoj 19. prosinca 2024. godine donijelo je

ODLUKU

O VISINI POREZNIH STOPA POREZA NA DOHODAK OPĆINE KAMANJE

I. OPĆE ODREDBE

Članak 1.

Ovom Odlukom se propisuju, sukladno Zakonu o porezu na dohodak, visine poreznih stopa godišnjeg poreza na dohodak Općine Kamanje.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II. POREZNE STOPE

Članak 3.

Niža porezna stopa za obračun godišnjeg poreza na dohodak iznosi 20 %.

Viša porezna stopa za obračun godišnjeg poreza na dohodak iznosi 30 %.

Prag za primjenu navedenih poreznih stopa propisan je Zakonom.

III. PRIJELAZNE I ZAVRŠNE ODREDBE

Članak 4.

Danom stupanja na snagu ove Odluke prestaje važiti Odluka o visini poreznih stopa poreza na dohodak Općine Kamanje (»Glasnik Općine Kamanje« br. 5/23).

Članak 5.

Ova Odluka objavit će se u »Glasniku Općine Kamanje« i u »Narodnim novinama«, a stupa na snagu 1. siječnja 2025. godine.

Klasa: 410-06/24-01/02
 Urbroj: 2133-18-01-24-01
 Kamanje, 19. prosinca 2024.

Predsjednik
 Općinskog vijeća
 Ivan Lukunić, v. r.
### NN 6/2025 (15.1.2025.), Odluka o mirovinskom društvu koje je za svaku kategoriju obveznih mirovinskih fondova ostvarilo najveći prinos prilagođen riziku u 2024. godini

Hrvatska agencija za nadzor financijskih usluga

41

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 91. stavka 9. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/2023) i članka 2. stavka 2. Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova (»Narodne novine« br. 60/14, 135/15, 86/18, 91/19 i 152/24), Hrvatska agencija za nadzor financijskih usluga na sjednici Upravnog vijeća održanoj 10. siječnja 2025. godine donosi

ODLUKU

O MIROVINSKOM DRUŠTVU KOJE JE ZA SVAKU KATEGORIJU OBVEZNIH MIROVINSKIH FONDOVA OSTVARILO NAJVEĆI PRINOS PRILAGOĐEN RIZIKU U 2024. GODINI

Članak 1.

Najveći godišnji prinos u zadnje tri godine prilagođen riziku, za mirovinski fond kategorije A, ostvarilo je PBZ CROATIA OSIGURANJE d.d. za upravljanje obveznim mirovinskim fondovima, Zagreb, Petrinjska 59, OIB: 20455535575.

Članak 2.

Najveći godišnji prinos u zadnje tri godine prilagođen riziku, za mirovinski fond kategorije B, ostvarilo je ERSTE društvo s ograničenom odgovornošću za upravljanje obveznim i dobrovoljnim mirovinskim fondovima, Zagreb, Ulica Ivana Lučića 2/A, OIB: 49659289650.

Članak 3.

Najveći godišnji prinos u zadnje tri godine prilagođen riziku, za mirovinski fond kategorije C, ostvarilo je mirovinsko društvo Raiffeisen društvo za upravljanje obveznim i dobrovoljnim mirovinskim fondovima d.d., Zagreb, Petrinjska 59, OIB: 14148900600.

Članak 4.

Svakom mirovinskom društvu će se u razdoblju od 1. veljače 2025. do 31. siječnja 2026. godine raspoređivati po 1/5 osiguranika koji u roku od mjesec dana od uspostavljanja obveznog mirovinskog osiguranja samostalno ne odaberu obvezni mirovinski fond, dok će se preostala 1/5 osiguranika dodatno raspoređivati mirovinskom društvu iz članaka 1. – 3. ove Odluke.

Članak 5.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/25-03/01
 Urbroj: 326-01-40-41-25-2
 Zagreb, 10. siječnja 2025.

Predsjednik
 Upravnog vijeća
 dr. sc. Ante Žigman, v. r.
### NN 6/2025 (15.1.2025.), Odluka o donošenju dopuna Nastavnog plana i okvirnog programa za područje ZDRAVSTVA za zanimanje sanitarni tehničar/sanitarna tehničarka (240604)

MINISTARSTVO ZNANOSTI, OBRAZOVANJA I MLADIH

36

Na temelju članka 8. stavka 11. Zakona o strukovnom obrazovanju (»Narodne novine«, broj 30/09., 24/10., 22/13., 25/18. i 69/22.), ministar znanosti, obrazovanja i mladih donosi

ODLUKU

O DONOŠENJU DOPUNA NASTAVNOG PLANA I OKVIRNOG PROGRAMA ZA PODRUČJE ZDRAVSTVA ZA ZANIMANJE SANITARNI TEHNIČAR/SANITARNA TEHNIČARKA (240604)

I.

Nastavnim planom i okvirnim programom za područje ZDRAVSTVA za zanimanje sanitarni tehničar/sanitarna tehničarka (240604) objavljenim u Glasniku Ministarstva prosvjete i športa Republike Hrvatske, posebno izdanje, broj 12, Zagreb, prosinac 1997., donesen je Nastavni plan i okvirni program za područje ZDRAVSTVA za zanimanje sanitarni tehničar/sanitarna tehničarka.

II.

Ovom Odlukom donose se dopune Nastavnog plana i okvirnog programa za područje ZDRAVSTVA za zanimanje sanitarni tehničar/sanitarna tehničarka (240604) u dijelu koji se odnosi na izmjene kadrovskih uvjeta u nastavnom predmetu Mikrobiologija.

III.

Sastavni dio ove Odluke su dopune Nastavnog plana i okvirnog programa za područje ZDRAVSTVA za zanimanje sanitarni tehničar/sanitarna tehničarka (240604) iz točke II. ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/24-05/00032
 Urbroj: 533-05-24-0004
 Zagreb, 8. siječnja 2025.

Ministar
 prof. dr. sc. Radovan Fuchs, v. r.

DOPUNE NASTAVNOG PLANA I OKVIRNOG PROGRAMA ZA PODRUČJE ZDRAVSTVA ZA ZANIMANJE SANITARNI TEHNIČAR/
 SANITARNA TEHNIČARKA (240604)

KADROVSKI UVJETI

|  |  |  |
| --- | --- | --- |
| Nastavni predmet | Nastavnik | Izobrazba |
| Mikrobiologija | • nastavnik  stručno-teorijskih sadržaja | • doktor medicine  • magistar medicinske mikrobiologije s parazitologijom  • magistar medicinsko-laboratorijske dijagnostike |
|  | • strukovni učitelj | • sveučilišni prvostupnik sanitarnog inženjerstva  • sveučilišni prvostupnik medicinske laboratorijske dijagnostike  • stručni prvostupnik medicinske laboratorijske dijagnostike |
### NN 6/2025 (15.1.2025.), Odluka o donošenju dopuna strukovnog kurikuluma za stjecanje strukovne kvalifikacije medicinska sestra opće njege/medicinski tehničar opće njege (241004) u obrazovnom sektoru Zdravstvo i socijalna skrb

MINISTARSTVO ZNANOSTI, OBRAZOVANJA I MLADIH

37

Na temelju članka 8. stavka 11. Zakona o strukovnom obrazovanju (»Narodne novine«, broj 30/09., 24/10., 22/13., 25/18. i 69/22.), ministar znanosti, obrazovanja i mladih donosi

ODLUKU

O DONOŠENJU DOPUNA STRUKOVNOG KURIKULUMA ZA STJECANJE STRUKOVNE KVALIFIKACIJE MEDICINSKA SESTRA OPĆE NJEGE/MEDICINSKI TEHNIČAR OPĆE NJEGE (241004) U OBRAZOVNOM SEKTORU ZDRAVSTVO I SOCIJALNA SKRB

I.

Odlukom o uvođenju strukovnog kurikuluma za stjecanje strukovne kvalifikacije/zanimanja MEDICINSKA SESTRA/TEHNIČAR OPĆE ZDRAVSTVENE NJEGE u obrazovni sektor ZDRAVSTVO I SOCIJALNA SKRB (klasa: 602-03/10-10/00006; urbroj: 533-09-10-0002 od 7. lipnja 2010. godine), Odlukom o izmjenama i dopunama strukovnog kurikuluma za stjecanje strukovne kvalifikacije medicinska sestra/tehničar opće njege u obrazovanom sektoru ZDRAVSTVO I SOCIJALNA SKRB, izborni predmeti GRAĐANSKI ODGOJ, I. razred i KOMUNIKACIJSKE VJEŠTINE II, razred (klasa: 602-03/11-05/00116; urbroj: 533-09-11-0004 od 25. listopada 2011. godine) te Odlukom o izmjenama i dopunama Odluke o izmjenama i dopunama strukovnog kurikuluma za stjecanje strukovne kvalifikacije medicinska sestra/tehničar opće zdravstvene njege u medicinska sestra opće njege/medicinski tehničar opće njege u obrazovnom sektoru Zdravstvo i socijalna skrb ((klasa: 602-01/13-01/01014; urbroj: 533-25-13-0001 od 23. listopada 2013. godine) donesen je strukovni kurikulum za stjecanje strukovne kvalifikacije medicinska sestra opće njege/medicinski tehničar opće njege (241004) u obrazovnom sektoru Zdravstvo i socijalna skrb.

II.

Ovom Odlukom donose se dopune strukovnog kurikuluma za stjecanje strukovne kvalifikacije medicinska sestra opće njege/medicinski tehničar opće njege (241004) u obrazovnom sektoru Zdravstvo i socijalna skrb u dijelu koji se odnosi na izmjene kadrovskih uvjeta u nastavnom predmetu Bakteriologija, virologija i parazitologija.

III.

Sastavni dio ove Odluke su dopune strukovnog kurikuluma za stjecanje strukovne kvalifikacije medicinska sestra opće njege/medicinski tehničar opće njege u obrazovnom sektoru Zdravstvo i socijalna skrb iz točke II. ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/24-05/00032
 Urbroj: 533-05-24-0005
 Zagreb, 8. siječnja 2025.

Ministar
 prof. dr. sc. Radovan Fuchs, v. r.

DOPUNE STRUKOVNOG KURIKULUMA ZA STJECANJE STRUKOVNE KVALIFIKACIJE MEDICINSKA SESTRA OPĆE NJEGE/MEDICINSKI TEHNIČAR OPĆE NJEGE U OBRAZOVNOM SEKTORU ZDRAVSTVO I SOCIJALNA SKRB

KADROVSKI UVJETI

|  |  |  |
| --- | --- | --- |
| Nastavni predmet | Nastavnik | Izobrazba |
| Bakteriologija, virologija i parazitologija | • nastavnik stručno-teorijskih sadržaja | • magistar medicinsko-laboratorijske dijagnostike |
### NN 6/2025 (15.1.2025.), Pravilnik o izmjeni i dopuni Pravilnika o Hrvatskom upisniku oporuka

MINISTARSTVO PRAVOSUĐA, UPRAVE I DIGITALNE TRANSFORMACIJE

34

Na temelju članka 68. stavka 2. Zakona o nasljeđivanju (»Narodne novine«, broj 48/03., 163/03., 35/05., 127/13., 33/15. i 14/19.) ministar pravosuđa, uprave i digitalne transformacije donosi

PRAVILNIK

O IZMJENI I DOPUNI PRAVILNIKA O HRVATSKOM UPISNIKU OPORUKA

Članak 1.

U Pravilniku o Hrvatskom upisniku oporuka (»Narodne novine«, broj 135/03., 164/04. i 91/19.) u članku 11. stavku 1. riječi »100,00 kn« zamjenjuju se riječima: »20,00 eura«.

U stavku 2. riječi »20,00 kn« zamjenjuju se riječima: »5,00 eura«.

U stavku 3. riječi »30,00 kn« zamjenjuju se riječima: »10,00 eura«.

U stavku 4. riječi »100,00 kn« zamjenjuju se riječima: »20,00 eura«.

Dodaju se novi stavci 7. i 8. koji glase:

»Javni bilježnik je dužan po primitku ostavinskog spisa izvršiti upit u HUO.

Naknade propisane ovim Pravilnikom pripadaju Hrvatskoj javnobilježničkoj komori i služe za razvoj i unaprjeđivanje informatičkog sustava.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-06/13
 Urbroj: 514-04-02/02-25-03
 Zagreb, 3. siječnja 2025.

Ministar
 Damir Habijan, v. r.
### NN 6/2025 (15.1.2025.), Odluka o uvjetima ostvarivanja dobrovoljnog članstva u Hrvatskoj gospodarskoj komori

HRVATSKA GOSPODARSKA KOMORA

43

Na temelju članaka 21. i 31. Zakona o Hrvatskoj gospodarskoj komori (»Narodne novine« broj 144/2021) te članka 8. Statuta Hrvatske gospodarske komore (»Narodne novine« broj 67/2022 i 113/2023), Skupština Hrvatske gospodarske komore na 6. sjednici 19. prosinca 2024. godine donosi

ODLUKU

O UVJETIMA OSTVARIVANJA DOBROVOLJNOG ČLANSTVA U HRVATSKOJ GOSPODARSKOJ KOMORI

Članak 1.

Ovom Odlukom utvrđuju se uvjeti ostvarivanja dobrovoljnog članstva u Hrvatskoj gospodarskoj komori (u daljnjem tekstu: Komora).

Članak 2.

U Komoru se mogu dobrovoljno učlaniti ustanove i druge pravne osobe koje obavljaju društvenu djelatnost, profesionalna i strukovna udruženja, znanstvene i obrazovne institucije, udruge te pravne i fizičke osobe koje svojim radom mogu doprinijeti obavljanju djelatnosti Komore.

Članak 3.

(1) Dobrovoljno članstvo započinje upisom u Registar članova Komore iz članka 16. točke 15. važećega Zakona o Hrvatskoj gospodarskoj komori (u daljnjem tekstu: Zakon), po Izjavi o dobrovoljnom učlanjenju u Komoru i uplatom članarine, u trajanju od najmanje 12 mjeseci.

(2) Nakon proteka razdoblja od 12 mjeseci iz prethodnog stavka, dobrovoljne članice nastavljaju plaćati članarinu do opoziva.

(3) Dobrovoljne članice ostvaruju pravo na korištenje usluga Komore ovisno o skupini u koju se razvrstavaju sukladno Zakonu i važećoj Odluci o financiranju Hrvatske gospodarske komore (u daljnjem tekstu: Odluka), a na temelju navedenih osnova određuje se i visina članarine.

(4) Dobrovoljne članice Komore, osnovane radi promicanja ciljeva koji su posebnim propisima utvrđeni od interesa za Republiku Hrvatsku, obavljaju djelatnosti od interesa za Republiku Hrvatsku ili obavljaju djelatnost kao javnu službu, te obiteljska poljoprivredna gospodarstva, mogu za sudjelovanje u radu Komore plaćati članarinu u visini utvrđenoj za prvu skupinu, neovisno o kriterijima za razvrstavanje propisanima važećim Zakonom i Odlukom.

(5) Dobrovoljne članice Komore koje izraze volju za pripadnost višoj skupini u odnosu na onu u koje bi se razvrstale na temelju odredbi ovoga članka, plaćat će članarinu u visini koja odgovara višoj skupini.

(6) Dobrovoljno članstvo prestaje brisanjem iz Registra članova Komore iz stavka 1. ovoga članka.

Članak 4.

(1) Nadzor obračuna i naplate članarine utvrđene ovom Odlukom provodi Ministarstvo financija Republike Hrvatske – Porezna uprava.

(2) Dobrovoljne članice koje su u Registru poreznih obveznika dužne su članarinu plaćati sukladno važećem Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba.

Članak 5.

Ova Odluka objavit će se u »Narodnim novinama«, a stupa na snagu 1. siječnja 2025. godine.

Klasa: 025-02/24-01/8
 Urbroj: 311-02-00-00-24-4
 Zagreb, 19. prosinca 2024.

Predsjednik
 dr. sc. Luka Burilović, v. r.
### NN 6/2025 (15.1.2025.), Odluka o izmjenama Odluke o visini poreznih stopa poreza na dohodak Grada Duge Rese

Grad Duga Resa

44

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18; 121/19; 32/20; 138/20; 151/22, 114//23 i 152/24. – u daljnjem tekstu: Zakon), i članaka 47. Statuta Grada Duge Rese (»Službeni glasnik Grada Duge Rese« broj 02/13, 01/15, 06/17, 10/17, 2/18, 6/19 – pročišćeni tekst, 02/20 i 02/21) Gradsko vijeće Grada Duge Rese na sjednici održanoj 23. prosinca 2024. godine donijelo je

ODLUKU

O IZMJENAMA ODLUKE O VISINI POREZNIH STOPA POREZA NA DOHODAK
 GRADA DUGE RESE

Članak 1.

U Odluci o visini poreznih stopa poreza na dohodak Grada Duge Rese (»Službeni glasnik Grada Duge Rese« br. 10/23) – u daljnjem tekstu: Odluka, članak 3. mijenja se i glasi:

»Niža porezna stopa za obračun godišnjeg poreza na dohodak iznosi 21 %.

Viša poreza stopa na obračun godišnjeg poreza na dohodak iznosi 31 %.

Prag za primjenu navedenih poreznih stopa propisan je Zakonom.«

Članak 2.

Ostale odredbe Odluke se ne mijenjaju.

Članak 3.

Ova Odluka objavit će se u »Službenom glasniku Grada Duge Rese« i u »Narodnim novinama«, a primjenjuje se od 1. ožujka 2025 za utvrđivanju predujmova poreza na dohodak iz članaka 24. i 40. Zakona, a u postupku godišnjeg obračuna poreza na dohodak za cijelo porezno razdoblje 2025. godine.

Klasa: 024-05-13/24-01-01

Urbroj: 2133-3-03-00-24-3

Duga Resa, 23. prosinca 2024.

Predsjednik
 Gradskog vijeća
 Miroslav Furdek, dr. med., v. r.
### NN 6/2025 (15.1.2025.), Odluka o visini poreznih stopa poreza na dohodak Općine Draganić

Općina Draganić

45

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18; 121/19; 32/20; 138/20; 151/22 i i 114//23. – u daljnjem tekstu: Zakon), i članaka 30. Statuta Općine Draganić (»Glasnik Karlovačke županije« br. 11/21), Općinsko vijeće Općine Draganić na 23. sjednici održanoj 4. prosinca 2024. godine donijelo je

ODLUKU

O VISINI POREZNIH STOPA POREZA NA DOHODAK OPĆINE DRAGANIĆ

I. OPĆE ODREDBE

Članak 1.

Ovom Odlukom se propisuju, sukladno Zakonu o porezu na dohodak, visine poreznih stopa godišnjeg poreza na dohodak Općine Draganić.

II. POREZNE STOPE

Članak 2.

Niža porezna stopa za obračun godišnjeg poreza na dohodak iznosi 20 %.

Viša porezna stopa za obračun godišnjeg poreza na dohodak iznosi 30 %.

Prag za primjenu navedenih poreznih stopa propisan je Zakonom.

III. PRIJELAZNE I ZAVRŠNE ODREDBE

Članak 3.

Danom stupanja na snagu ove Odluke prestaje važiti Odluka o visini poreznih stopa poreza na dohodak Općine Draganić (»Glas­nik Karlovačke županije« br. 53/23).

Članak 4.

Ova Odluka objavit će se u »Glasniku Karlovačke županije«, a stupa na snagu 1. siječnja 2025. godine.

Klasa: 410-01/24-01/01

Urbroj: 2133-08-01-24-1

Draganić, 4. prosinca 2024.

Predsjednik
 Općinskog vijeća Općine Draganić
 Antonio Šoštar, v. r.
### NN 6/2025 (15.1.2025.), Rješenje o razrješenju i imenovanju pomoćnika ravnatelja Hrvatskog zavoda za zapošljavanje

VLADA REPUBLIKE HRVATSKE

33

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 89. stavka 2. Zakona o tržištu rada (»Narodne novine«, br. 118/18., 32/20., 18/22., 156/23. i 152/24.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 9. siječnja 2025. donijela

RJEŠENJE

O RAZRJEŠENJU I IMENOVANJU POMOĆNIKA RAVNATELJA HRVATSKOG ZAVODA ZA ZAPOŠLJAVANJE

1. Razrješuje se ROLAND ČOP dužnosti pomoćnika ravnatelja Hrvatskog zavoda za zapošljavanje, za analitiku i informatiku, s danom 21. siječnja 2025., zbog isteka mandata.

2. Imenuje se ROLAND ČOP pomoćnikom ravnatelja Hrvatskog zavoda za zapošljavanje, za analitiku i informatiku, s danom 22. siječnja 2025.

Klasa: UP/I 080-02/25-03/01
 Urbroj: 50301-15/07-25-2
 Zagreb, 9. siječnja 2025.

Predsjednik
 mr. sc. Andrej Plenković, v. r.
### NN 6/2025 (15.1.2025.), Rješenje o ispravku Rješenja Ministarstva zdravstva klasa: UP/I-510-01/24-01/02, urbroj: 534-07-2-2/4-24-9 od 20. studenoga 2024.

Ministarstvo zdravstva

40

Ministarstvo zdravstva OIB: 88362248492 na temelju članka 104. Zakona o općem upravnom postupku (»Narodne novine«, broj 47/09 i 110/21) i Odluke o ovlaštenju za potpisivanje akata klasa: 110-01/24-01/01, urbroj: 534-02-1-1/2-24-85 od 6. prosinca 2024., postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342, donosi

RJEŠENJE

1. Ispravlja se izreka i obrazloženje Rješenja Ministarstva zdravstva klasa: UP/I-510-01/24-01/02, urbroj: 534-07-2-2/4-24-9 od 20. studenoga 2024. na način da umjesto naziva: »Klinika za psihijatriju« naziv glasi: »Klinika za psihijatriju i psihološku medicinu«.

2. U preostalom dijelu rješenje ostaje neizmijenjeno.

Klasa: UP/I-510-01/24-01/02

Urbroj: 534-07-2-2/4-24-12

Zagreb, 20. prosinca 2024.

Ravnateljica
 Uprave za pravne poslove u zdravstvu
 Marija Pećanac, dipl. iur., v. r.
### NN 6/2025 (15.1.2025.), Odluka o visini poreznih stopa godišnjeg poreza na dohodak Općine Dežanovac

Općina Dežanovac

46

Na temelju članaka 19.a stavka 1. Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22 i 114/23) i članka 31. Statuta Općine Dežanovac (»Službeni glasnik Općine Dežanovac«, broj 8/21, 2/24) Općinsko vijeće Općine Dežanovac na svojoj 20. sjednici održanoj 11. prosinca 2024. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Dežanovac.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak (»Službeni glasnik Općine Dežanovac« broj 6/23).

Članak 4.

Ova Odluka objavit će se u »Službenom glasniku Općine Dežanovac« i »Narodnim novinama« a stupa na snagu 1. veljače 2025.godine.

Klasa: 410-01/24-01/01

Urbroj: 2103-7-1-24-1

Dežanovac, 11. prosinca 2024.

Predsjednik
 Općinskog vijeća
 Željko Vlahek, v. r.
### NN 6/2025 (15.1.2025.), Odluka o visini poreznih stopa godišnjeg poreza na dohodak na području Općine Gornji Mihaljevec

Općina Gornji Mihaljevec

47

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 32. Statuta Općine Gornji Mihaljevec (»Službeni glasnik Međimurske županije« broj 2/19., 5/20., 20/20. i 6/21.), Općinsko vijeće Općine Gornji Mihaljevec na 21. sjednici održanoj 19. studenoga 2024. donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE GORNJI MIHALJEVEC

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Gornji Mihaljevec.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 17 %,

– viša porezna stopa 27 %.

Članak 3.

Ova Odluka objavit će se u »Narodnim novinama« i »Službenom glasniku Međimurske županije«, a stupa na snagu 1. siječnja 2025. godine.

Klasa: 410-01/24-01/01

Urbroj: 2109-21-02-24-1

Gornji Mihaljevec, 19. studenoga 2024.

Predsjednik
 Općinskog vijeća
 Robert Veselko, v. r.
### NN 8/2025 (17.1.2025.), Indeks proizvođačkih cijena industrijskih proizvoda na domaćem tržištu u prosincu 2024.

Državni zavod za statistiku

68

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U PROSINCU 2024.

Indeks proizvođačkih cijena industrijskih proizvoda na domaćem tržištu u prosincu 2024. u odnosu na studeni 2024. iznosi 102,4.

Klasa: 954-01/25-01/01
 Urbroj: 555-01-05-03-02-25-2
 Zagreb, 13. siječnja 2025.

Glavna ravnateljica
 Lidija Brković, v. r.
### NN 8/2025 (17.1.2025.), Izvješće o izboru predsjednika Republike Hrvatske

DRŽAVNO IZBORNO POVJERENSTVO REPUBLIKE HRVATSKE

70

Na osnovi članka 17. stavka 4. i članaka 40. i 41. Zakona o izboru predsjednika Republike Hrvatske (»Narodne novine«, broj 22/92, 42/92, 71/97, 69/04, 99/04, 44/06, 24/11 i 128/14), nakon izbora za predsjednika Republike Hrvatske održanim 29. prosinca 2024. i 12. siječnja 2025., Državno izborno povjerenstvo Republike Hrvatske na sjednici održanoj 16. siječnja 2025. utvrdilo je i objavljuje

IZBOR PREDSJEDNIKA
 REPUBLIKE HRVATSKE

I. Nakon prikupljenih i obrađenih rezultata glasovanja sa svih 6.755 biračkih mjesta, na kojima je upisano 3.533.441 birača, utvrđeno je da je glasovalo 1.561.223 birača ili 44,18 %, od čega je prema glasačkim listićima glasovalo 1.560.820 birača ili 44,17 %.

Važećih glasačkih listića bilo je 1.503.611 odnosno 96,33 %. Nevažećih glasačkih listića bilo je 57.209 odnosno 3,67 %.

II. Kandidati za izbor predsjednika Republike Hrvatske dobili su sljedeći broj glasova:

1. ZORAN MILANOVIĆ 1.122.859 glasova

2. DRAGAN PRIMORAC 380.752 glasa.

III. Državno izborno povjerenstvo Republike Hrvatske, na osnovi rezultata glasovanja sa svih biračkih mjesta, utvrdilo je i objavljuje

za predsjednika Republike Hrvatske izabran je

ZORAN MILANOVIĆ.

Klasa: 012-02/24-01/86
 Urbroj: 507-03/01-25-5
 Zagreb, 16. siječnja 2025.

Predsjednik
 mr. sc. Radovan Dobronić, v. r.
### NN 8/2025 (17.1.2025.), Pravilnik o dopunama Pravilnika provedbi državne potpore male vrijednosti u ribarstvu i akvakulturi

MINISTARSTVO POLJOPRIVREDE, ŠUMARSTVA I RIBARSTVA

67

Na temelju članka 55. stavka 10. Zakona o morskom ribarstvu (»Narodne novine«, broj 62/17, 130/17, 14/19, 30/23 i 14/24) i članka 28. stavka 7. Zakona o akvakulturi (»Narodne novine«, broj 130/17, 111/18, 144/20, 30/23 i 14/24), ministar poljoprivrede, šumarstva i ribarstva donosi

PRAVILNIK

O DOPUNAMA PRAVILNIKA O PROVEDBI DRŽAVNE POTPORE MALE VRIJEDNOSTI U RIBARSTVU I AKVAKULTURI

Članak 1.

U Pravilniku o provedbi državne potpore male vrijednosti u ribarstvu i akvakulturi (»Narodne novine«, broj 76/24), članku 1. stavku 1. točki k) iza riječi: »Zakonu o morskom ribarstvu« dodaju se riječi: »odnosno Zakonu o slatkovodnom ribarstvu«.

Članak 2.

U članku 3. iza točke e) briše se točka i dodaje se točka f) koja glasi:

»f) gospodarskog ribolova na kopnenim vodama.«.

Članak 3.

Iza članka 5. dodaju se naslov iznad članka i članak 5.a koji glase:

»Specifični uvjeti za sektor gospodarskog ribolova na kopnenim vodama

Članak 5.a

Korisnik koji djeluje u sektoru iz članka 3. točke f) ovoga Pravilnika, uz uvjete iz članka 4. ovoga Pravilnika mora ispunjavati i sljedeće uvjete:

a) mora biti ovlaštenik povlastice za gospodarski ribolov aktivne u trenutku podnošenja Zahtjeva za potporu

b) mora u kalendarskoj godini koja prethodi podnošenju Zahtjeva za potporu imati dostatnu minimalnu ribolovnu aktivnost od ukupno 100 ribolovnih dana, te minimalno 50 evidentiranih očevidnika sa iskrcajem zadržanog ulova

c) mora u kalendarskoj godini koja prethodi podnošenju Zahtjeva za potporu imati ostvarenu minimalnu količinu prodanog ulova od 350 kilograma ili minimalnu vrijednost prodaje ulova od 1.500,00 eura. Navedene količine odnosno vrijednost moraju biti evidentirane u autoriziranoj aplikaciji mAlas i kroz račune koje je moguće povezati s predmetnom povlasticom za gospodarski ribolov.«.

Članak 4.

U Prilogu I. IZRAČUN DRŽAVNE POTPORE, iza točke 6) dodaje se točka 7) koja glasi:

»7) Gospodarski ribolov na kopnenim vodama

Potpora (EUR) = broj ribolovnih dana s iskrcajem ulova × 18,00 EUR

U obzir se uzimaju samo oni ribolovni dani s iskrcajem ulova za koje je dostavljen očevidnik putem autorizirane aplikacije mAlas sa statusom završen te točno ispunjen.

Podaci pri obračunu uzimaju se iz službenih evidencija koje vodi Uprava ribarstva za kalendarsku godinu koja prethodi godini podnošenja Zahtjeva za potporu.«.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/24-01/131
 Urbroj: 525-12/737-25-5
 Zagreb, 9. siječnja 2025.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 8/2025 (17.1.2025.), Pravilnik o izmjenama Pravilnika o provedbi mjere I.22. „Dodana vrijednost i kvaliteta proizvoda“

MINISTARSTVO POLJOPRIVREDE, ŠUMARSTVA I RIBARSTVA

66

Na temelju članka 55. stavka 10. Zakona o morskom ribarstvu (»Narodne novine«, broj 62/17, 130/17, 14/19, 30/23 i 14/24), ministar poljoprivrede, šumarstva i ribarstva donosi

PRAVILNIK

O IZMJENAMA PRAVILNIKA O PROVEDBI MJERE I.22. »DODANA VRIJEDNOST
 I KVALITETA PROIZVODA«

Članak 1.

U Pravilniku o provedbi mjere I.22. »Dodana vrijednost i kvaliteta proizvoda« (»Narodne novine«, broj 124/24), u članku 5. stavku 1. točki c) riječi: »stavkom 1.« zamjenjuju se riječima: »stavkom 2.«.

U točki d) riječi: »stavkom 2.« zamjenjuju se riječima: »stavkom 3.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/24-01/631
 Urbroj: 525-12/709-25-5
 Zagreb, 7. siječnja 2025.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 8/2025 (17.1.2025.), Indeks potrošačkih cijena u prosincu 2024.

DRŽAVNI ZAVOD ZA STATISTIKU

69

Državni zavod za statistiku objavljuje

INDEKS

POTROŠAČKIH CIJENA U PROSINCU 2024.

Indeks potrošačkih cijena u prosincu 2024. u odnosu na studeni 2024. iznosi 100,1.

Klasa: 956-03/25-01/3
 Urbroj: 555-01-04-06-01-25-2
 Zagreb, 16. siječnja 2025.

Glavna ravnateljica
 Lidija Brković, v. r.
### NN 8/2025 (17.1.2025.), Uredba o izmjenama i dopuni Uredbe o Uredu Vlade Republike Hrvatske za unutarnju reviziju

VLADA REPUBLIKE HRVATSKE

59

Na temelju članka 27. stavaka 2. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 16. siječnja 2025. donijela

UREDBU

O IZMJENAMA I DOPUNI UREDBE O UREDU VLADE REPUBLIKE HRVATSKE ZA UNUTARNJU REVIZIJU

Članak 1.

U Uredbi o Uredu Vlade Republike Hrvatske za unutarnju reviziju (»Narodne novine«, broj 41/23.) u članku 3. stavku 1. podstavku 11. iza riječi: »godini« dodaju se riječi: »i izvješća o učincima provedbe preporuka unutarnje revizije«.

Članak 2.

U članku 6. riječi: »Jedinica za unutarnju reviziju« zamjenjuju se riječima: »Služba za unutarnju reviziju«.

Članak 3.

U članku 7. riječi: »Jedinica za unutarnju reviziju« zamjenjuju se riječima: »Služba za unutarnju reviziju«.

Članak 4.

U članku 9. stavku 3. riječi: »Pomoćnik ravnatelja« zamjenjuju se riječima: »Voditelj Službe za unutarnju reviziju«, a riječi: »Jedinice za unutarnju reviziju« zamjenjuju se riječima: »Službe za unutarnju reviziju«.

U stavku 4. riječi: »Pomoćnik ravnatelja« zamjenjuju se riječima: »Voditelj Službe za unutarnju reviziju«.

Članak 5.

Okvirni broj potrebnih državnih službenika u Uredu Vlade Republike Hrvatske za unutarnju reviziju koji je prikazan u tablici koja je sastavni dio Uredbe zamjenjuje se Okvirnim brojem državnih službenika Ureda Vlade Republike Hrvatske za unutarnju reviziju koji je prikazan u tablici u prilogu ove Uredbe i njezin je sastavni dio.

Članak 6.

Ravnatelj Ureda, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Ureda Vlade Republike Hrvatske za unutarnju reviziju s odredbama ove Uredbe u roku od 30 dana od dana stupanja na snagu ove Uredbe.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/110
 Urbroj: 50301-05/31-25-3
 Zagreb, 16. siječnja 2025.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA U UREDU VLADE REPUBLIKE HRVATSKE ZA UNUTARNJU REVIZIJU

|  |  |
| --- | --- |
|  | Broj izvršitelja |
| ravnatelj Ureda za unutarnju reviziju | 1 |
| zamjenik ravnatelja Ureda Vlade Republike Hrvatske | 1 |
| administrativni tajnik čelnika tijela | 1 |
| Služba za unutarnju reviziju | 9 |
| UKUPNO | 12 |
### NN 8/2025 (17.1.2025.), Odluka o izmjenama Odluke o iznosima sufinanciranja, mjerilima i kriterijima za sufinanciranje javne usluge u cestovnom prijevozu putnika

VLADA REPUBLIKE HRVATSKE

62

Na temelju članka 33. stavka 13. Zakona o prijevozu u cestovnom prometu (»Narodne novine«, br. 41/18., 98/19., 30/21., 89/21. – Odluka Ustavnog suda Republike Hrvatske, 114/22. i 136/24.), Vlada Republike Hrvatske je na sjednici održanoj 16. siječnja 2025. donijela

ODLUKU

O IZMJENAMA ODLUKE O IZNOSIMA SUFINANCIRANJA, MJERILIMA I KRITERIJIMA ZA SUFINANCIRANJE JAVNE USLUGE U CESTOVNOM PRIJEVOZU PUTNIKA

I.

U Odluci o iznosima sufinanciranja, mjerilima i kriterijima za sufinanciranje javne usluge u cestovnom prijevozu putnika (»Narodne novine«, broj 65/21.) u točki I. stavku 1. riječi: »428.116.733,00 kuna« zamjenjuju se riječima: »56.820.855,00 eura«.

U stavku 2. iza riječi: »jedinica područne (regionalne) samouprave« zarez i riječi: »a najviše do iznosa koji će se utvrditi tablicom raspodjele iz točke IV. stavka 5. ove Odluke« brišu se.

II.

U točki III. stavak 2. mijenja se i glasi:

»Sredstva iz točke I. ove Odluke ne mogu se koristiti za financiranje javnog prijevoza organiziranog prema Zakonu o komunalnom gospodarstvu (»Narodne novine«, br. 68/18., 110/18., 32/20. i 145/24.).«.

U stavku 3. riječi: »iznimno od stavka 2. ove točke« brišu se.

III.

Točka IV. briše se.

IV.

Točka V. mijenja se i glasi:

»Ministarstvo mora, prometa i infrastrukture će jedinici područne (regionalne) samouprave doznačivati sredstva na temelju dostavljenih mjesečnih izvješća prijevoznika prema obrascu koji je tiskan uz ovu Odluku i njezin je sastavni dio.«.

V.

U cijelom obrascu mjesečnog izvješća prijevoznika iz točke V. riječ: »kn« zamjenjuje se riječju: »eura«.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/555

Urbroj: 50301-27/22-25-2

Zagreb, 16. siječnja 2025.

Predsjednik
 mr. sc. Andrej Plenković, v. r.
### NN 8/2025 (17.1.2025.), Odluka o nekretninama od strateškog značaja za Republiku Hrvatsku

VLADA REPUBLIKE HRVATSKE

60

Na temelju članka 19. stavka 6. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23.), Vlada Republike Hrvatske na sjednici održanoj 16. siječnja 2025. donijela

ODLUKU

O NEKRETNINAMA OD STRATEŠKOG ZNAČAJA ZA REPUBLIKU HRVATSKU

I.

Ovom Odlukom utvrđuju se nekretnine od strateškog značaja za Republiku Hrvatsku.

II.

Nekretnine od strateškog značaja za Republiku Hrvatsku su:

1. Jurjeva luka, Lastovo, Dubrovačko-neretvanska županija

2. Stancija Grande, Savudrija, Istarska županija

3. Hidrobaza, Pula, Istarska županija

4. Muzil, Pula, Istarska županija

5. Saccorgiana, Pula, Istarska županija

6. Spomen dom Kumrovec, Krapinsko-zagorska županija

7. Turističko razvojno područje Sv. Mikula, Rakalj, Marčana, Istarska županija

8. Vila Svežanj, Kostrena, Primorsko-goranska županija

9. Bivša vojna nekretnina Rezervni položaj Kanjiža, Stubica, Krapinsko-zagorska županija

10. Turistička zona Privlaka, Zadarska županija

11. Tvrđava Valmarin Bradamonte, Pula, Istarska županija

12. Campanož, Medulin, Istarska županija

13. Vjesnik, Grad Zagreb

14. Dječje selo Promajna, Baška Voda, Splitsko-dalmatinska županija

15. Golf Ladina, Novigrad, Zadarska županija

16. HŽ neboder, Rijeka, Primorsko-goranska županija

17. Kamp Peruštine Diklo, Zadar, Zadarska županija

18. Gospodarska proizvodno-poslovna zona Zapad, Slavonski Brod, Brodsko-posavska županija

19. Kamp Jarun, Grad Zagreb

20. Šepurine, Nin, Zadarska županija

21. Hotel Krvavica, Baška Voda, Splitsko-dalmatinska županija

22. Turistička zona Peroj, Vodnjan, Istarska županija

23. Vrata Zadra, Zadar, Zadarska županija

24. Perna, Orebić, Dubrovačko-neretvanska županija

25. Poslovna zona Podi, Šibenik, Šibensko-kninska županija

26. Zemljište nekadašnje Valjaonice cijevi Sisak, Sisačko-moslavačka županija

27. Mačjak – Šumljak, Lukoran, otok Preko, Zadarska županija

28. Otok Smokvica, Rogoznica, Šibensko-kninska županija

29. Poslovna zona Kukuljanovo, Bakar, Primorsko-goranska županija

30. Poduzetnička megazona Virovitica, Virovitica, Virovitičko-podravska županija

31. Krmača, otok Korčula, Dubrovačko-neretvanska županija

32. Bivši vojni kompleksi Velebit V2 i Velebit V3, Delnice, Primorsko-goranska županija.

III.

Nekretninama iz točke II. ove Odluke raspolagat će se sukladno Zakonu o upravljanju nekretninama i pokretninama u vlasništvu Republike, a za svako pojedino raspolaganje nekretninama iz točke II. ove Odluke donijet će se posebna odluka.

IV.

Nekretninama iz točke II. ove Odluke u Internom registru nekretnina (IRN) dodijelit će se oznaka »nekretnina od strateškog značaja«.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/25-04/11

Urbroj: 50301-27/22-25-2

Zagreb, 16. siječnja 2025.

Predsjednik
 mr. sc. Andrej Plenković, v. r.
### NN 8/2025 (17.1.2025.), Odluka o visini poreznih stopa godišnjeg poreza na dohodak na području Općine Bedenica

OPĆINA BEDENICA

71

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 36. Statuta Općine Bedenica (»Glasnik Općine Bedenica« broj 1/18, 2/18, 3/20, 1/21), Općinsko vijeće Općine Bedenica na 25. sjednici održanoj 9. siječnja 2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE BEDENICA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području općine Bedenica.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama» i »Glasniku Općine Bedenica«, a primjenjivat će se od 1. ožujka 2025. godine.

Klasa: 024-03/25-01/2
 Urbroj: 238-1-01-25-1
 Bedenica, 9. siječnja 2025.

Predsjednik
 Općinskog vijeća
 Ivan Bukovec, v. r.
### NN 8/2025 (17.1.2025.), Odluka o postavljanju izvanredne i opunomoćene veleposlanice Republike Hrvatske u Republici Senegalu, sa sjedištem u Rabatu

PREDSJEDNIK REPUBLIKE HRVATSKE

52

Na temelju odredbe članka 99. stavka 3. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/17-01/13, urbroj: 50301-15/28-24-31 od 9. prosinca 2024., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

JASNA MILETA, izvanredna i opunomoćena veleposlanica Republike Hrvatske u Kraljevini Maroko, sa sjedištem u Rabatu, postavlja se i za izvanrednu i opunomoćenu veleposlanicu Republike Hrvatske u Republici Senegalu, sa sjedištem u Rabatu.

Ova Odluka stupa na snagu danom donošenja.

Klasa: 020-02/24-02/01
 Urbroj: 71-10-01/1-24-2
 Zagreb, 16. prosinca 2024.

Predsjednik
 Republike Hrvatske
 Zoran Milanović, v. r.
### NN 9/2025 (20.1.2025.), Uredba o izmjenama Uredbe o plaćama, dodacima i naknadama u službi vanjskih poslova

VLADA REPUBLIKE HRVATSKE

79

Na temelju članka 50. stavka 1. Zakona o vanjskim poslovima (»Narodne novine«, br. 48/96., 72/13., 127/13., 39/18. i 98/19.), Vlada Republike Hrvatske je na sjednici održanoj 16. siječnja 2025. donijela

UREDBU

O IZMJENAMA UREDBE O PLAĆAMA, DODACIMA I NAKNADAMA U SLUŽBI VANJSKIH POSLOVA

Članak 1.

U Uredbi o plaćama, dodacima i naknadama u službi vanjskih poslova (»Narodne novine«, br. 22/03., 48/03., 39/06., 36/07., 25/13., 48/18., 15/19., 99/22., 101/23. i 155/23.) u članku 3. stavku 2. iza riječi: »ministra vanjskih i europskih poslova« zarez i riječi: »a primjenjuju se od 1. travnja odnosno od 1. listopada tekuće godine« brišu se.

Članak 2.

Prilog I. Koeficijent polazne osnovice složenosti poslova prema diplomatskim, konzularnim i administrativno-tehničkim zvanjima u predstavništvima Republike Hrvatske u inozemstvu zamjenjuje se novim Prilogom I. Koeficijent polazne osnovice složenosti poslova prema diplomatskim, konzularnim i administrativno-tehničkim zvanjima u predstavništvima Republike Hrvatske u inozemstvu, koji se nalazi u prilogu ove Uredbe i čini njezin sastavni dio.

Članak 3.

Obračun plaće sukladno odredbama ove Uredbe primjenjuje se počevši s plaćom za mjesec siječanj 2025., koja se isplaćuje u mjesecu veljači 2025.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/89
 Urbroj: 50301-21/21-25-3
 Zagreb, 16. siječnja 2025.

Predsjednik
 mr. sc. Andrej Plenković, v. r.

PRILOG I.

KOEFICIJENT POLAZNE OSNOVICE SLOŽENOSTI POSLOVA PREMA DIPLOMATSKIM, KONZULARNIM I ADMINISTRATIVNO-TEHNIČKIM ZVANJIMA U PREDSTAVNIŠTVIMA REPUBLIKE HRVATSKE U INOZEMSTVU

|  |  |
| --- | --- |
| Diplomatsko osoblje | Koeficijent  polazne  osnovice |
| Veleposlanik – šef predstavništva | 6,509 |
| Veleposlanik – zamjenik šefa diplomatske misije | 5,680 |
| Stalni otpravnik poslova | 5,325 |
| Opunomoćeni ministar | 5,207 |
| Ministar savjetnik | 4,852 |
| Savjetnik | 4,260 |
| Tajnik I | 3,849 |
| Tajnik II | 3,696 |
| Tajnik III | 3,531 |
| Ataše | 3,405 |
| ADMINISTRATIVNO-TEHNIČKO OSOBLJE |  |
| Viši stručni referent | 3,376 |
| Administrativni ataše | 3,274 |
| Tajnica – prevoditelj | 3,274 |
| Administrativni referent | 3,235 |
| Djelatnik sigurnosti, domar, vozač | 3,235 |

|  |  |
| --- | --- |
| Konzularno osoblje | Koeficijent  polazne  osnovice |
| Šef konzularnog predstavništva: |  |
| – Generalni konzul | 5,680 |
| – Konzul | 5,089 |
| Konzul savjetnik | 4,142 |
| Konzul I | 3,729 |
| Konzul II | 3,573 |
| Konzul III | 3,405 |
| Vicekonzul | 3,274 |
| ADMINISTRATIVNO-TEHNIČKO OSOBLJE |  |
| Tajnica – prevoditelj | 3,153 |
| Viši stručni referent | 3,235 |
| Administrativni referent | 3,094 |
| Djelatnik sigurnosti, domar, vozač | 3,094 |
### NN 9/2025 (20.1.2025.), Rješenje o razrješenju potpredsjednika Vlade Republike Hrvatske i ministra poljoprivrede, šumarstva i ribarstva

VLADA REPUBLIKE HRVATSKE

81

Na temelju članka 7. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE I MINISTRA POLJOPRIVREDE, ŠUMARSTVA I RIBARSTVA

1. Razrješuje se JOSIP DABRO dužnosti potpredsjednika Vlade Republike Hrvatske i ministra poljoprivrede, šumarstva i ribarstva, na osobni zahtjev.

2. Ovo Rješenje stupa na snagu danom donošenja.

Klasa: 080-02/25-02/01

Urbroj: 50301-15/07-25-2

Zagreb, 18. siječnja 2025.

Predsjednik
 mr. sc. Andrej Plenković, v. r.
### NN 11/2025 (22.1.2025.), Odluka o imenovanju zamjenika općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

99

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 40. sjednici Vijeća održanoj 17. i 18. prosinca 2024. godine, jednoglasno

odlučilo je

I. DINO HRUSTIĆ, diplomirani pravnik, TEA UKIĆ viša državnoodvjetnička savjetnica u Županijskom državnom odvjetništvu u Splitu i TOMISLAV PERKOVIĆ, viši državnoodvjetnički savjetnik – specijalist u Općinskom državnom odvjetništvu u Splitu imenuju se za zamjenike općinskog državnog odvjetnika u Općinskom državnom odvjetništvu u Splitu.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-21/2024

Zagreb, 18. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o imenovanju zamjenica općinskog državnog odvjetnika u Općinskom državnom odvjetništvu u Rijeci

DRŽAVNOODVJETNIČKO VIJEĆE

98

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću) na 40. sjednici Vijeća održanoj 17. i 18. prosinca 2024. godine, jednoglasno

odlučilo je

I. ŽELJKA TUŠKAN BREGOVAC, viša državnoodvjetnička savjetnica u Općinskom državnom odvjetništvu u Rijeci i JOSIPA BARIČEVIĆ, viša državnoodvjetnička savjetnica – specijalist u Općinskom državnom odvjetništvu u Rijeci imenuju se za zamjenice općinskog državnog odvjetnika u Općinskom državnom odvjetništvu u Rijeci.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-23/2024

Zagreb, 18. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o imenovanju zamjenice županijskog državnog odvjetnika u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

96

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 40. sjednici održanoj 17. i 18. prosinca 2024., većinom glasova

odlučilo je

I. ŽELJKA PANZA OSTROGONAC, zamjenica općinskog državnog odvjetnika u Općinskom državnom odvjetništvu u Novom Zagrebu, raspoređena na rad u Ured za suzbijanje korupcije i organiziranog kriminaliteta, imenuje se za zamjenika županijskog državnog odvjetnika u Županijskom državnom odvjetništvu u Velikoj Gorici.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-56/2024

Zagreb, 18. prosinca 2024.

Predsjednica
 Državnoodvjetničkog vijeća
 Željka Mostečak, v. r.
### NN 11/2025 (22.1.2025.), Odluka o imenovanju zamjenice županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

97

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 40. sjednici održanoj 17. i 18. prosinca 2024., jednoglasno

odlučilo je

I. SANJA ĐAKOVIĆ, općinska državna odvjetnica u Općinskom državnom odvjetništvu u Vukovaru, imenuje se za zamjenika županijskog državnog odvjetnika u Županijskom državnom odvjetništvu u Vukovaru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-92/2024

Zagreb, 17. prosinca 2024.

Predsjednica
 Državnoodvjetničkog vijeća
 Željka Mostečak, v. r.